**VÝZVA č. 4**

**K PREDKLADANIU ŽIADOSTÍ O UDELENIE PRÁV**

  **NA POUŽÍVANIE ZNAČKY**

 **„KOPANICE REGIONÁLNY PRODUKT“**

Občianske združenie Kopaničiarsky región - miestna akčná skupina, Koordinátor regionálneho značenia v Kopaničiarskom regióne, vyhlasuje dňa 25. 4. 2022 4. výzvu na predkladanie žiadostí o udelenie značky „KOPANICE regionálny produkt“.

Značka je určená pre výrobcov, producentov a poskytovateľov služieb **z Kopaničiarskeho regiónu -** **obec Brestovec, Brezová pod Bradlom, Bukovec, Bzince pod Javorinou, Hrachovište, Hrašné, Chvojnica, Jablonka, Kostolné, Košariská, Krajné, Lubina, Myjava, Podbranč, Podkylava, Polianka, Poriadie, Prašník, Priepasné, Rudník, Sobotište, Stará Myjava, Stará Turá, Vaďovce, Višňové, Vrbovce.**

Cieľom značky „KOPANICE regionálny produkt“ **je podpora miestnych výrobcov, producentov a poskytovateľov služieb, ktorí vytvárajú a podporujú tradičné hodnoty.** Zámerom regionálneho značenia je preto stimulovanie a podpora miestnej ekonomiky, zvýšenie odbytu miestnych vysoko kvalitných výrobkov a služieb, zachovanie a udržanie tradícií, kultúrnych hodnôt územia, charakteru vidieckej krajiny a podpora využívania miestnych zdrojov, potenciálu a surovín.

**Cieľom značky je tiež prispievať k rozvoju trvalo udržateľného cestovného ruchu** prostredníctvom poskytovania hodnotnejšieho zážitku pre návštevníkov vo vidieckom cestovom ruchu. Značka „Regionálny produkt Kopanice“ slúži na to, aby návštevník v cestovnom ruchu rozpoznal kvalitné miestne produkty a služby, ich jedinečnosť, ako aj jedinečnosť regiónu.

Značka „KOPANICE regionálny produkt“ **sa udeľuje na produkty, výrobky, ubytovacie a stravovacie služby v cestovnom ruchu, služby súvisiace so spracovaním regionálnej poľnohospodárskej produkcie, ktoré spĺňajú certifikačné kritériá,** ktoré garantujú pôvod v KOPANIČIARSKOM regióne a predovšetkým kvalitu. Značka „Kopanice regionálny produkt“ je značky kvality, ktorá sa riadi Zásadami pre udeľovanie a používanie značky.

**Čo Vám užívanie značky „KOPANICE regionálny produkt“ prinesie**

* Propagáciu Vašich výrobkov v Kopaničiarskom regióne i mimo neho
* Zviditeľnenie Vašich výrobkov pre obyvateľov i návštevníkov regiónu
* Účasť na významných podujatiach v regióne, v rámci celej SR i v zahraničí
* Priestor pre vzájomnú spoluprácu a účasť na rôznych podujatiach a aktivitách, zameraných na podporu predaja miestnych produktov v rámci kraja i celej SR
* Predaj Vašich výrobkov v predajni „Predajňa regionálnych produktov“ a na E-SHOPE
* Odlíšenie produktu/služby z Kopaničiarskeho regiónu od iných výrobkov - spotrebitelia v dnešnej dobe vyhľadávajú kvalitu výrobkov/služieb a certifikovaná značka „KOPANICE regionálny produkt“ pomôže k odlíšeniu kvalitného regionálnej produkcie/služby od iných výrobkov, produktov a služieb. Spotrebiteľ tak rozpozná kvalitný miestny produkt, jeho jedinečnosť a taktiež jedinečnosť regiónu z ktorého produkt pochádza.

Na stránke Kopaničiarskeho regiónu – MAS, sú pre žiadateľov dostupné všetky dokumenty, a to:

* **Zásady pre udeľovanie a používanie značky „KOPANICE regionálny produkt“**
* **Kritériá pre udeľovanie značky** na remeselné a iné spotrebné výrobky, poľnohospodárske a potravinárske produkty,
* **Formulár žiadosti o udelenie značky** na remeselné a iné spotrebné výrobky, poľnohospodárske a potravinárske produkty,
* **Kritériá pre udeľovanie značky** na ubytovacie a stravovacie služby;
* **Formulár žiadosti o udelenie značky** na ubytovacie a stravovacie služby;

Termín predkladanie žiadostí v tlačenej forme je do **31. 5. 2022** na adresu: OZ Kopaničiarsky región MAS

M.R. Štefánika 560/4, 907 01 Myjava

**kontaktná osoba: Martin Kovanič, tel. +421 917 240 098**

**Prehľad poplatkov používateľa značky**

|  |  |  |
| --- | --- | --- |
| Žiadateľ  | Registračný poplatok  | Ročný poplatok za používanie značky  |
| Podnikateľský subjekt  | -  | 50,00 Eur za certifikát, pri udelení 1 certifikátu |
| Podnikateľský subjekt | - | 40,00 Eur za každý certifikát, pri udelení 2 certifikátov |
| Podnikateľský subjekt | - | 30,00 Eur za každý certifikát, pri udelení 3 certifikátov |
| Podnikateľský subjekt | - | 25,00 Eur za každý certifikát, pri udelení 4 certifikátov |
| Nepodnikateľský subjekt  | -  | 20,00 Eur za 1 certifikát |

Právo používať značku „KOPANICE regionálny produkt“ získa žiadateľ na dobu neurčitú. V prípade nedodržania podmienok a nesplnenia si povinností platenia za regionálnu značku má koordinátor značky právo ju odobrať.

Povinnosti výrobcu po udelení značky

* + - začlenenie značky (loga) do etikety alebo na obal produktu na základe dizajn manuálu
		- označenie produktu alebo jeho obalu samolepkou alebo visačkou so značkou (logom)
		- v prípade výrobkov, ktoré sa nedajú jednotlivo značiť, bude spôsob a podmienky značenia ustanovené individuálne po dohode výrobcu s koordinátorom regionálneho značenia, napr.

označením predajného pultu či regálu a pod.

**Základné podmienky podania žiadosti podľa typu produkcie/poskytovaných služieb:**

|  |  |
| --- | --- |
| **Výrobok/ produkt/ služba**  | **Oprávnení žiadatelia podľa právnej formy**  |
| **Remeselník, výrobca iných spotrebných výrobkov, ľudový umelec, ľudovo-umelecký výrobca**  | fyzické osoby podnikajúce na základe živnostenského oprávnenia  |
| obchodné spoločnosti, družstvá a iné právnické osoby zapísané v Obchodnom registri, ktoré pre príslušnú disponujú živnostenským oprávnením  |
| iné organizácie, ktoré nie sú zriadené za účelom podnikania, ale sú na výrobu a predaj remeselných a iných výrobkov oprávnené na základe živnostenského oprávnenia  |
| umelci - slobodné povolania - osoby, ktoré podnikajú na základe iného než živnostenského oprávnenia podľa osobitných predpisov  |
| Ľudový umelec/ ľudovo-umelecký výrobca: **žiadateľ len o čestné udelenie značky s obmedzeným použitím** v zmysle platných Zásad pre udeľovanie a používanie značky.  | fyzické osoby - nepodnikateľské subjekty  |
| **Poľnohospodársky a potravinársky producent**  | samostatne hospodáriaci roľníci  |
| fyzické osoby podnikajúce na základe živnostenského oprávnenia v prípade spracovania potravinárskych výrobkov  |
| obchodné spoločnosti, družstvá a iné právnické osoby zapísané v Obchodnom registri, ktoré majú príslušnú činnosť zapísanú v predmete podnikania v prípade poľnohospodárskej produkcie alebo disponujú živnostenským oprávnením v prípade spracovania potravinárskych výrobkov;  |
| Predajca prebytkov vlastnej drobnej nespracovanej rastlinnej a živočíšnej produkcie **žiadateľ o udelenie značky s obmedzeným použitím** v zmysle platných Zásad pre udeľovanie a používanie značky.  | fyzické osoby - nepodnikateľské subjekty: o predajcovia rastlinných prebytkov prvovýroby, ktorí majú tento predaj nahlásený na obci; o predajcovia prebytkov živočíšnej prvovýroby, ktorí sú registrovaní na príslušnej Regionálnej veterinárnej a potravinovej správe pre predaj malých množstiev (med, vajcia, mlieko, ryby).   |
| **Poskytovateľ ubytovacích a stravovacích služieb** v zariadení kategorizovanom podľa vyhlášky MHSR č. 288/ 2008 Z. z., lokalizovanom v Kopaničiarskom regióne  | fyzická alebo právnická osoba oprávnená na podnikanie v ubytovacích a stravovacích službách na základe živnostenského oprávnenia  |

V Myjave, dňa 22. 4. 2022

 ........................................................

 Bc. Jaroslav Ferianec

 predseda OZ Kopaničiarsky región MAS